Diari Oficial de la Generalitat Valenciana


Sumari del DOGV 8341, del 18-07-2018 (2018/7012)

Informació pública de la proposta de resolució provisional de 12 de juliol de 2018, de la Direcció General de Transparència i Participació, de la Conselleria de Transparència, Responsabilitat Social, Participació i Cooperació, per la qual es concedeixen per a l'any 2018 subvencions destinades als centres valencians a l'exterior (CEVEX) de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8341

Data del DOGV
:   18-07-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/7012


Data del document
:   12-07-2018

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Anunci

Correcció d'errades

Anàlisi jurídica

 Descriptors 

:   * Conselleria de Transparència, Responsabilitat Social, Participació i Cooperació
    * ajuda pública
    * accés a la informació
    * transparència administrativa
    * participació social

Informació pública de la proposta de resolució provisional de 12 de juliol de 2018, de la Direcció General de Transparència i Participació, de la Conselleria de Transparència, Responsabilitat Social, Participació i Cooperació, per la qual es concedeixen per a l'any 2018 subvencions destinades als centres valencians a l'exterior (CEVEX) de la Comunitat Valenciana. [2018/7012]  
  
Per mitjà de l'Ordre 4/2016, de 3 de juny de 2016, de la Conselleria de Transparència, Responsabilitat Social, Participació i Cooperació, es van aprovar les bases reguladores conjuntes de les subvencions destinades a les entitats locals, entitats ciutadanes, centres valencians en l'exterior i cases regionals d'altres comunitats autònomes a la Comunitat Valenciana, per al foment de la participació ciutadana, la transparència i l'accés a la informació pública (DOGV 7798, 06.06.2016).  
  
Per mitjà de la Resolució de 12 de març de 2018, de la Conselleria de Transparència, Responsabilitat Social, Participació i Cooperació, es van convocar per a l'any 2018, subvencions destinades als centres valencians en l'exterior (CEVEX) de la Comunitat Valenciana (DOGV 8261, 26.03.2018).  
Atés que s'han presentat a la convocatòria 47 sol·licituds, corresponent 28 a la modalitat 1 (subvencions per a les activitats i despeses de funcionament) i 19 a la modalitat 2 (subvencions per a despeses d'inversió).  
  
Vist l'informe de l'òrgan instructor, pel qual s'informa que les entitats beneficiàries de les referides subvencions, complixen tots els requisits necessaris per a accedir a les ajudes establides en la convocatòria.  
  
Vist l'informe de la Comissió Avaluadora en què es concreta el resultat de l'avaluació de les sol·licituds d'acord amb l'article 164.f) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (d'ara en avant, LHPG), subscrit per la presidenta de la Comissió Avaluadora en data 5 de juliol.  
  
Vist l'informe proposta de resolució provisional de la Comissió Avaluadora.  
Per això i fent ús de les facultats que conferix l'article 9 i 10 de l'Ordre 4/2016, així com el resolc deu de la Resolució de 12 de març de 2018, i de conformitat amb el que preveu el Decret 160/2015, de 18 de setembre, del Consell, pel qual s'aprova el Reglament orgànic i funcional de la Conselleria de Transparència, Responsabilitat Social, Participació i Cooperació, i l'article 160.4 de la LHPG, s'eleva la següent  
  
Proposta de resolució provisional  
  
Primer  
Proposar la concessió de la subvenció a les entitats que se citen en l'annex I de la present resolució pels imports globals i amb càrrec a les aplicacions pressupostàries que s'indiquen a continuació:  
- Importe global concedit de 108.200 euros (cent huit mil dos-cents euros) amb càrrec a l'aplicació pressupostària 97.21.05.441.61.2, línia S0600000, dels Pressupostos de la Generalitat per a l'exercici 2018, destinats a finançar les subvencions de la modalitat 1 (activitats i despeses de funcionament).  
- Importe global concedit de 75.000 euros (setanta-cinc mil euros) amb càrrec a l'aplicació pressupostària 44.76.13.166.21.2, línia S2398000, dels Pressupostos de la Generalitat per a l'exercici 2018, destinats a finançar les subvencions de la modalitat 2 (despeses d'inversió).  
En el citat annex es detalla l'import assignat a cada una de les entitats que han superat els 50 punts, atenent a l'ordre de puntuació i fins a l'esgotament dels fons establits en la convocatòria per a cada una de les modalitats de subvenció.  
D'acord amb el que establix el resolc huité de la Resolució de 12 de març de 2018, la subvenció màxima a concedir per projecte serà:  
  
a) Per a la modalitat 1 se subvencionarà, com a màxim, 6.000 euros per projecte.  
b) Per a la modalitat 2 se subvencionarà, com a màxim, 8.000 euros per projecte.  
Els projectes que hagen superat la puntuació de 50 punts, se subvencionaran atenent al límit anterior, concedint-se les subvencions per ordre de puntuació de major a menor fins a l'esgotament dels fons previstos en la corresponent convocatòria.  
  
Segon  
Qualsevol entitat sol·licitant podrà renunciar a la subvenció concedida amb anterioritat a l'entrega de la subvenció, de manera expressa i per qualsevol mitjà que permeta la seua constància.  
En el cas que es produïsca la renúncia d'algun dels beneficiaris a la subvenció en el termini d'un mes, el crèdit pressupostari no aplicat podrà concedir-se sense necessitat de nova convocatòria, en primer lloc, a l'entitat que haja obtingut una subvenció inferior a la sol·licitada, fins a completar l'import de la subvenció sol·licitada per l'entitat, i en segon lloc, a l'entitat sol·licitant següent per ordre de puntuació, sempre que haja superat la puntuació mínima i no haja resultat beneficiari.  
  
En cas d'empat dels sol·licitants que opten a cada una de les modalitats, es procedirà d'acord amb el que preveu el resolc huité de la Resolució de 12 de març de 2018.  
  
Tercer  
De conformitat amb el que establix l'article 27 de la Llei 38/2003, de 17 de novembre, general de subvencions (d'ara en avant, LGS), i vist que per la falta de disponibilitat de crèdit, la subvenció concedida és inferior a la subvenció sol·licitada en l'expedient relacionat a continuació, aquesta entitat podrà reformular el projecte per a adaptar les activitats per a les que se li ha concedit l'ajuda a l'import realment concedit, quedant requerida a aquests efectes perquè en el termini de 10 dies hàbils reformule el projecte presentat.  
  
Quart  
Les entitats que s'indiquen a continuació han quedat excloses del procediment, pels motius que es detallen, per la qual cosa no han pogut ser avaluades.  
  
Cinqué  
De conformitat amb la valoració efectuada, es denega la subvenció al centre valencià en l'exterior que a continuació s'indica al no haver aconseguit la puntuació mínima de 50 punts, de conformitat amb el resolc sèptim de la Resolució de 12 de març de 2018.  
  
Sisé  
El pagament de les subvencions, es realitzarà en pagament únic, després de la justificació de la despesa realitzada, per mitjà de transferència bancària al compte designat per l'entitat beneficiària en la seua sol·licitud.  
El termini màxim per a la presentació de la justificació de la subvenció finalitzarà el 31 d'octubre de 2018.  
  
Seté  
Per a efectuar el pagament les entitats beneficiàries de la subvenció hauran d'ajustar-se als requisits i formes d'acreditació establits en els articles 30 i 31 de la LGS, així com en l'article 169 de la LHPG, i, en tot cas, hauran de presentar la documentació següent:  
a) Certificat de justificació de despeses (annex, document número 4 de la Resolució de 12.03.2018).  
b) Relació detallada de les despeses ocasionades pel projecte objecte de subvenció, amb identificació del creditor i del concepte de despesa, import, data d'emissió de la factura, data de pagament d'aquesta, i relació amb les activitats i objectius del projecte. Per a les despeses de personal intern, s'aportarà indicació, si és el cas, dels criteris d'imputació utilitzats. A més, haurà d'indicar-se l'import de cada factura imputat a la subvenció concedida.  
c) Original de les factures de la despesa efectuada, que hauran de contindre, com a mínim:  
- Número de factura.  
- Data expedició.  
- Raó social emissor i receptor.  
- NIF emissor i receptor.  
- Domicili emissor i receptor.  
- Descripció de les operacions (base imposable).  
- Tipus impositiu.  
- Quota tributària.  
- Data prestació del servei (si és diferent de la d'expedició).  
d) Memòria tècnica detallada de les activitats realitzades efectiva i materialment i que han sigut subvencionades que haurà de ser desenrotllada, com a mínim, segons els epígrafs següents:  
- Dades de l'entitat sol·licitant: nom i NIF.  
- Títol del projecte.  
- Treball en xarxa: entitats participants, àrees de responsabilitat, pressupost assignat.  
- Activitats realitzades, detallant: nom, dates de realització, lloc, horari, nombre d'hores, nombre de participants, materials utilitzats, persona responsable, descripció de com s'ha dut a terme.  
- Difusió del projecte: descripció del pla de difusió detallant les dates de realització i les accions utilitzades.  
- Avaluació del projecte:  
 Descripció dels resultats obtinguts.  
 Descripció de la relació entre els resultats obtinguts i les necessitats prèvies.  
 Anàlisi del grau de compliment dels objectius plantejats.  
 Descripció de la incidència dels resultats sobre el foment de la participació ciutadana.  
 Aplicació dels resultats per a la posada en marxa de futurs projectes o la millora en la gestió d'aquests.  
- Aportació del material gràfic (fullets, cartells, tríptics), fotografies de les activitats o material utilitzat en l'avaluació (qüestionaris, informes de resultats), llistat d'assistents i altres que es consideren oportuns.  
  
e) Els centres que presenten justificants en moneda estrangera hauran d'acompanyar igualment un document expedit per una entitat bancària del país d'origen en què se certifique l'equivalència de la dita moneda amb l'euro dins de l'any en curs. En cas de països amb forta devaluació o apreciació de la moneda nacional, es podran presentar certificats d'equivalència mensuals o trimestrals, corresponents al període entre l'1 de gener i el 31 d'octubre de 2018, aplicant el dit canvi a les factures emeses durant eixe mes o trimestre.  
La justificació anirà dirigida a la Direcció General de Transparència i Participació (passeig de l'Albereda, nº16 € 46349 València). Podrà presentar-se en els llocs previstos en l'article 16.4 de la Llei 39/2015, d'1 d'octubre, del procediment administratiu comú de les administracions públiques. La documentació haurà de presentar-se en alguna de les llengües oficials de la Comunitat Valenciana.  
Es reduirà proporcionalment la subvenció en cas que la justificació de les despeses realitzades no abaste la quantia atorgada així com quan havent-se subvencionat una part del cost total de l'activitat, no es justifique l'import total de la despesa que suposa el desenrotllament d'eixa activitat. La presentació extemporània de la justificació donarà lloc a la incoació d'un procediment per a deixar sense efecte l'acte de concessió de la subvenció. En tot cas es garantirà el dret de l'audiència de l'interessat.  
  
Huité  
Es realitzarà la comprovació de l'efectiva realització de l'activitat subvencionada, per mitjà d'un control administratiu sobre la totalitat dels projectes concedits.  
  
Nové  
Publicar aquesta proposta de resolució en el Diari Oficial de la Generalitat Valenciana als efectes de notificació, concedint-se als interessats un termini de 10 dies hàbils a comptar des de l'endemà de la dita publicació a fi que, si és el cas, presenten les al·legacions que estimen oportunes. Les dites al·legacions es presentaran de forma telemàtica en la seu electrònica de la Generalitat, accedint a l'enllaç següent: http://www.gva.es/va/inicio/procedimientos'id\_proc=19776&version=amp  
  
Per a poder realitzar la presentació telemàtica, l'entitat sol·licitant haurà de disposar d'un sistema de firma electrònica, dels admesos en la Seu de la Generalitat, dels tipus següents:  
a) Certificat digital de persona jurídica o semblant, que identifique convenientment a l'entitat sol·licitant.  
b) Certificat digital de la persona física, que conste inscrita com a representant de l'entitat sol·licitant en el Registre de Representants de la Generalitat Valenciana, per a tramitar aquest procediment.  
c) Excepcionalment, i per al supòsit que no es poguera presentar la sol·licitud de la manera prevista en algun dels dos supòsits anteriors, s'admetrà la presentació de la sol·licitud pels mitjans que establisca l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
  
La present proposta no crea cap dret a favor dels beneficiaris proposats fins que siga dictada i notificada la resolució de concessió, d'acord amb el que preveu l'article 26.4 de la LGS.  
  
València, 12 de juliol de 2018.- La directora general de Transparència i Participació: Aitana Mas Mas.